text: [{"text_idx": "#000001", "text": "Minnir, goymd ella gloymd, seta seg i\u0301 kroppin og leggja spor eftir seg. Eins og vit sja\u0301lvi broytast likamliga, broytast okkara minnir vi\u00f0 okkum. Minnir kunnu i\u0301mynda eina farna ti\u0301\u00f0, eitt sta\u00f0, ein perso\u0301n ella eina hending. At minnast aftur a\u0301 go\u0301\u00f0ar l\u00f8tur; at royna at fa\u0301a skil a\u0301 burturgloymdar hendingar i\u0301 einum ru\u0301si; at vilja halda fast i\u0301 minninum ella royna at renna fra\u0301 ti\u0301."}, {"text_idx": "#000003", "text": "Rey\u00f0i tra\u0301\u00f0urin er sambandi\u00f0 millum tveir kroppar og kensluliga samansp\u00e6li\u00f0 teirra millum, og vi\u00f0ger\u00f0 evnini longsul, tra\u0301an og n\u00e6rveru. Tvi\u0301sy\u0301ningin er ein fer\u00f0 gj\u00f8gnum ymisk minnisbrot, b\u00e6\u00f0i egin og fortald, i\u0301 einari roynd at likamliggera og endurtulka tey i\u0301gj\u00f8gnum r\u00f8rslur."}, {"text_idx": "#000004", "text": "Tveir kroppar renna saman i\u0301 r\u00f8rslu a\u0301 eini fer\u00f0 gj\u00f8gnum minnisbrot. Gj\u00f8gnum eitt mo\u0301tsp\u00e6l millum gerandisligan kropsbur\u00f0, o\u0301i\u0301t\u00f8kiligar og u\u0301tinnandi r\u00f8rslumyndir, ver\u00f0ur veruleikin skeikla\u00f0ur og ein ny\u0301ggjur alheimur skapast, i\u00f0 speglar ta\u00f0 menniskjaliga og kensluliga litbroti\u00f0, i\u00f0 evnini vi\u00f0gera. Ljo\u0301\u00f0myndin er grunda\u00f0 a\u0301 ny\u0301ggju u\u0301tga\u0301vuna hja\u0301 to\u0301nleikabo\u0301lkinum Klingra: \u201c...eftir\u201d."}, {"text_idx": "#000005", "text": "Verki\u00f0 leggur fram eitt minnislendi, ein samanstoyt av yrkingum og r\u00f8rslum um kvira (queer) tra\u0301an. Umvegis seks minnir um n\u00e6rleika, kropsligt samband og kynsligan a\u0301gang skiftast or\u00f0 og r\u00f8rslur um at vi\u00f0gera minnini a\u0301 ymsar h\u00e6ttir, og kanna solei\u00f0is um ta\u00f0 ber til at n\u00e6rkast hesum minnunum umvegis kropstilfar og frams\u00f8gn."}, {"text_idx": "#000010", "text": "To\u0301nleikur og ljo\u0301\u00f0mynd: Sju\u0301r\u00f0ur Tro\u0301ndheim"}]